ལོ་རབས་བརྒྱད་བཅུ་པའི་སྟོད་དུ་ཨ་མདོ་མགོ་ལོག་གཅིག་སྒྲིལ་སྦྲ་སར་ཚོ་བ་རུ་སྐྱེས།ན་ཚོད་རིམ་གྱིས་འཕར་བ་དང་བསྟུན་སངས་རྒྱས་ཀྱི་བསྟན་སྒོར་ཞུགས་ཤིང་།གངས་ལྗོངས་མཁས་པའི་འབྱུང་གནས།དཔལ་བླ་རུང་ལྔ་རིག་ནང་བསྟན་སློབ་གྲྭ་ཆེན་མོ་རུ་ཕེབས་ཏེ།པོད་ལྔ།སྔགས།རིག་གནས་དང་བཅས་པར་ཐོས་བསམ་གྱི་བརྩོན་པ་རྒྱ་ཆེར་མཛད་ཅིང་།སློབ་གླིང་གི་དབྱར་གནང་དང་དགུན་གནང་གི་སྐབས་སུ།སེ་འབྲས་གཙོ་བྱས་པའི་ཕྱོགས་སོ་སོའི་གྲྭ་ས་དག་ལ་ཕེབས་ཏེ།རྩོད་པའི་རིགས་ལམ་དང་།གཞུང་གི་བཞེད་སྒྲོས་མི་མཐུན་པའི་དཀའ་གནད་དག་ལ་སྦྱངས་པ་ཧུར་ཐག་བྱས།དེ་ལྟར་རིག་པའི་གཞུང་ལུགས་ལ་ཐོས་པ་དལ་གྱིས་བསགས་ཤིང་།ངེས་ཤེས་རིམ་གྱིས་བཙལ་ཏེ།རང་གི་ཤེས་རབ་ཀྱི་རྩལ་དང་།བརྩོན་འགྲུས་ཀྱི་འགྲོས་ལས།མི་ཤེས་པ་ནས་ཤེས་པ་དང་།ཤེས་པ་ནས་མཁས་པའི་སར་བསླེབས་ཏེ།ལོར།གསེར་ལྗོངས་བླ་རུང་ལྔ་རིག་ནང་བསྟན་སློབ་གྲྭ་ཆེན་མོ་རུ་གསུམ་ལྡན་སྡེ་སྣོད་འཛིན་པའི་མཁན་པོའི་དཔང་རྟགས་བཞེས།དེ་རྗེས་སློབ་གླིང་དེ་ག་ནས་བློ་རྟགས་གྲུབ་དོན་སོཊ་ལས་བརྩམས་ཏེ།དབུ་ཚད་འདུལ་མངོན་གྱི་ཕྱོཊ་ནས་འཆད་ཁྲིད་ཀྱི་ལས་ཀ་ད་བར་དུ་གཉེར།སློབ་ཁྲིད་ཀྱི་ཞོར་དུ་གཞུང་ཆེན་ལྔའི་གལ་འགངས་ཆེ་ཤོས་ཀྱི་སྐོར་ལ་དཔྱད་རྩོམ་གང་མང་འབྲི་ཞོར།རྒྱའི་ཡིག་ཐོག་ཏུ་འཁོད་པའི་ལུས་ཁམས་འཕྲོད་བསྟེན་གྱི་སྐོར་དང་།སྤྱི་ཚོགས་རིག་གནས་སྐོར་གྱི་གལ་ཆེའི་རྩོམ་ཡིག་འགའ་བསྒྱུར་གནང་མཛད་བཞིན་ཡོད།སློབ་གནང་གི་གོ་སྐབས་དང་བསྟུན་ནས་ལྷ་ས་དང་།ཨ་མདོ་རྨ་ལྷོའི་ཡུལ་གྲུ་དག་ཏུ་ཕེབས་ཏེ།བོད་ཀྱི་བྲིས་གཟུཊ་ཀྱི་ཕྱོཊ་ལ་ཞིབ་འཇུག་དང་སྦྱངས་བརྩོན་ཆེས་ཆེར་མཛད།ལོར།སྐུ་ཉིད་ཀྱི་ཕྱག་བྲིས།དབུ་ཅན་དང་།འབྲུ་ཚ།སུག་རིང་སོགས་ཡིག་གཟུགས་མི་འདྲ་བ་ལྔ་ལས་གྲུབ་པའི་༼ཐོན་མིའི་མཛུབ་རིས།༽ཞེས་པའི་བོད་ཡིག་བྲིས་དཔེ་དེ།སི་ཁྲོན་མི་རིགས་དཔེ་སྐྲུན་ཁང་ལས་པར་དུ་བསྐྲུན་ཏེ་བོད་ཀྱི་ས་གནས་སོ་སོར་བཀྲམ་པས་བོད་ཡིག་བྲིས་གཟུགས་ཀྱི་ཐད་ལ་བྱས་རྗེས་བླ་མེད་བཞགལྷག་ཏུ་རྣམ་འགྲེལ་ལེའུ་གཉིས་པའི་བསྟན་དོན་ཆེ་ཤོས་ཏེ།སྐྱེ་སྲིད་ཀྱི་སྐོར་དང་།བསྟན་པ་དང་།སྟོན་པ་ཚད་མར་སྒྲུབ་པའི་རིགས་པ་རྣམས་ཀྱི་རྣོ་དབལ་ཟུར་གསུམ་གྱི་ཆ་དག་ལ་ཆེ་མཐོང་བླ་ལྷག་ཏུ་མཛད་དེ།ལོར།བླ་བྲང་བཀྲ་ཤིས་འཁྱིལ་དང་།སྐུ་འབུམ་བྱམས་པ་གླིང་།ལྔ་ཡུལ་ཀིརྟི་དགོན་ཆེན།རྫ་སེར་ཤུལ་ཐེག་ཆེན་དར་རྒྱས་གླིང་སོགས་གཙོ་བྱས་པའི་ས་དགེ་བཀའ་རྙིང་གི་དགོན་ཆེན་དག་ལ་ཆེད་དུ་ཕེབས་ཏེ།གནས་དེ་དག་གི་དགེ་བའི་བཤེས་གཉེན་རྣམས་གཙོ་བྱས་ཏེ།ཕྱོཊ་སོ་སོའི་མཁས་པའི་དབང་པོ་དག་དང་བགྲོ་གླེང་བསྟུད་མར་བྱས་ཏེ།སོ་སོའི་གོ་བའི་འགངས་དང་རིགས་པའི་གསང་ལས་རྙེད་པའི་ལེགས་བཤད་དག་ཐོས་བསམ་གྱི་བཅུད་དུ་བསྟིམས་ནས་ཡོད།ལོ་འདི་གར།རྒྱའི་ཡིག་ཐོག་ཏུ་འཁོད་པའི་གནའ་དེང་གི་ཚན་རིག་དང་མཚན་ཉིད་རིགས་པ་སྨྲ་བ་རྣམས་ཀྱི་བཞེད་ཚུལ་ལ་ཉམས་ཞིབ་བྱེད་མུས་སུ་མཆིས།དེར་བརྟེན་དེང་གི་གཞོན་སྐྱེས་རིགས་པ་སྨྲ་བ་དག་གི་ཁྲོད་དུ་སྐད་གྲགས་ཆེ་ཤོས་དང་།རེ་བ་མཐོ་ཤོས་སུ་ཆགས་ཡོད།